ועדת הכספים, כנסת 25, פרוטוקול מספר 157, 2023-06-05 00:00

משה גפני: אנחנו עוסקים עכשיו בסכנת סגירת מפעל סולבר

משה גפני:  כשאנחנו שומעים בוועדה הזאת, וזה כשאני היושב ראש, על סכנת סגירה של מפעל עם עובדים וכל מה שנלווה לעניין, מיד אנחנו מזדעקים כדי לנסות ולמנוע את הסכנה הזאת

משה גפני:  טל שמעון, מנכ"ל החברה, בקשה

טל שמעון: אני מנכ"ל חברת סולבר המונה שני מפעלים באשקלון ובאשדוד אשר מייצרים שמן סויה לתעשיית המזון וכוספא שהינה מזון לבעלי חיים

טל שמעון:  הלקוחות שלנו הם מפעלי המזון המובילים בישראל והענף המוסדי בתחום משק החי

טל שמעון:  בשם 200 עובדי סולבר אני מבקש להודות לחברות ולחברי הכנסת, לגורמי המקצוע מהמשרדים הממשלתיים והארגונים על הדיון הזה

טל שמעון:  אני רוצה להודות בפרט ליו"ר הוועדה, חבר הכנסת - -     

משה גפני: אולי לפני שאתה מודה ליו"ר הוועדה ולחברי הוועדה תגיד לנו מה הבעיה

טל שמעון: אני רוצה להודות לך, חבר הכנסת משה גפני, על הדיון

טל שמעון:  אני רוצה להודות גם לך, ינון אזולאי, אתה מכיר מקרוב את המפעל

טל שמעון:  אני רוצה להודות לחבר הכנסת יונתן מישרקי, לחברת הכנסת קטי שטרית, לחבר הכנסת מיכאל ביטון, לחברת הכנסת דבי ביטון, לחבר הכנסת סגן השר יעקב טסלר, לחברת הכנסת נעמה לזימי, לחבר הכנסת אלמוג כהן ולמר אבי אמסלם, ממלא מקום ראש העיר, על ההירתמות ועל ההבנה

טל שמעון:       החל מ-1

טל שמעון: 6 המפעל נכנס לסכנת סגירה בשל החלטת משרד האוצר להסיר לחלוטין את המכסים על על ייבוא השמן

טל שמעון:  סולבר הינו מפעל כשר, שומר שבת וחגי ישראל ומתחרה מול מפעלים בחו"ל אשר עובדים רצוף, שבעה ימים בשבוע

טל שמעון:  חוסר היעילות הזה בו צריך להשבית את המערכות ואת המכונות אחת לשבוע ולהתניען מחדש צורך המון אנרגיה, אחזקה ופחת שעולים לנו כשבעה מיליארד דולר בשנה, וכל זה מול שאר מפעלי העולם אשר מקבלים כשרות ויכולים לעבוד בחופשיות בישראל, למכור חופשי

טל שמעון:  כל המדינות סביבנו שומרות בקנאות על תעשיית השמן המקומית, כולל מדינות אירופה שב-EU, שומרות על מכס גבוה על כלל השמנים הצמחיים

טל שמעון:  רווחיות המפעל מאוד נמוכה, כ-שניים-שלושה אחוז בשנה, ולא ניתן להתמודד מול המפעלים שנהנים ממכס מחו"ל

טל שמעון:  אנחנו קיימים מ-1961 ומחזיקים מלאי שמן של כתשעה מיליון ליטר בכל רגע נתון

טל שמעון:  אם החברה תיסגר, המדינה תהיה חייבת להיערך בהתאם

טל שמעון:  אין עוד אף חברה שמחזיקה מלאים בסדר גודל כזה

טל שמעון:  בתחילת מלחמת רוסיה-אוקראינה ובתקופת הקורונה שימשנו כמלאי החירום של המדינה, היינו הבאר של השמן

טל שמעון:  הכוספא, חלבון הסויה והשמן הם תוצרים של אותו תהליך, לכן ביטול של מכס המגן על השמן יפגע אנושות גם בייצור ובזמינות של הכוספא והחלבון בישראל

טל שמעון:  היקף ההשקעה שלנו במפעלים בחמש השנים האחרונות היה כ-70 מיליון שקלים

טל שמעון:  הצלחנו להתייעל ולהגדיל את יכולות התפוקה שלנו ב-40%

טל שמעון:  אנחנו כל הזמן מתייעלים, כל הזמן עושים הכל כדי לייעל

טל שמעון:  אסור להתעלם מעניין איכות השמן במדינה

טל שמעון:  נכנס המון שמן באיכות ירודה ממפעלים שאינם מקפידים על תהליכי איכות מחמירים

טל שמעון:  ללא ייצור מקומי תהיה ירידה באיכות השמן במוצרים שאנחנו מאכילים את הילדים שלנו

טל שמעון:  אנחנו מפעילים מפעלים עם תקנים בינלאומיים מחמירים, עם תהליכי GMP ו-ISO שאין אותם בחו"ל

טל שמעון:        מפעל סולבר הוא מפעל בר תחרות

טל שמעון:  יש כאן צורך למצוא את נקודת האיזון שאותה תמצאו במתווה המאוזן שהצגנו למשרד האוצר ואשר נותן מענה הן ליוקר המחייה והן להמשך חיזוק התעסוקה, ההשקעה והפריון במשק

טל שמעון:  אנחנו מבקשים מכם לפעול מול האוצר ליישום מתווה מאוזן שאינו מבטל את המכס על שמן הסויה, שאינו מבטל את המכס על האריזות הגדולות של שמני הקנולה והחמנייה מעל חמישה ליטרים המיועדות לשוק המוסדי וכן מבטל את המכס על האריזות הקטנות מתחת לחמישה ליטרים המגיעות לרשתות השיווק, מה שיגרום להוזלת המחיר לצרכן הסופי, לאזרח

משה גפני: חבר הכנסת מיכאל ביטון, בקשה

מיכאל ביטון: היושב ראש, תודה על הדיון, תודה לח"כים הרבים שחתומים על ההצעה לסדר ועל הדיון המהיר

מיכאל ביטון:  אני אספר לכם משהו על ייבוא

מיכאל ביטון:  נגב קרמיקה הוא המפעל היחיד שעשה בישראל קרמיקה וקיבל מענקים מהמדינה

מיכאל ביטון:  400 מיליון שקל הלכו לפח על ניהול כושל

מיכאל ביטון:  בא רוכש שאמר למדינה שהוא יעמיד את המפעל אבל בפועל פירק את המפעל כך שנשאר רק ייבוא

מיכאל ביטון:  אין ייצור קרמיקה בישראל

מיכאל ביטון:  פתאום יש מחסור, פתאום המחירים עולים, וזה מה שיקרה עם השמן סויה הזה

מיכאל ביטון:  האפליה הכי גדולה בישראל זו העבודה בשבת

מיכאל ביטון:  כשאדם הולך לעבוד בפוספטים, בכיל, אומרים לו: "אתה חייב לעבוד בשבת"

מיכאל ביטון:  מסכן, למה הוא חייב לעבוד בשבת? אם המפעל הוא שומר שבת, אם הוא מפעל שחוטף טילים באשקלון, למה יש את הפזיזות של הסרת מכסים? למה לא לומדים מסין שיודעת לשמור על הייצור שלה? למה לא לומדים מאמריקה שמתגוננת מול סין במכסים? רק בישראל אלופים להוריד מכסים, מה שיגרום למצב שעוד מפעל לא יתקיים פה, מפעל עם 200 עובדים

מיכאל ביטון:  צריך לעצור את הטיוטה הזאת של האוצר, מספיק עם הברדק הזה

מיכאל ביטון:  הם חושבים שהמכסים יוזילו את יוקר המחייה

מיכאל ביטון:  ה-0

מיכאל ביטון: 0 אלפיות של עלות השמן למנת פלאפל, זה מה שיציל אותנו?     

משה גפני: תודה רבה

משה גפני:  דבי, בקשה

דבורה ביטון: 	כבוד היושב ראש, תודה רבה על הדיון החשוב

דבורה ביטון:  אנחנו מלווים את המפעל, אדוני, שמענו את הקולות

דבורה ביטון:  תודה לאל גם הצלחנו למנוע את הפיטורים האחרונים שעמדו על הפרק

דבורה ביטון:  הגיע הזמן שדברים ייבחנו מקצועית, ומקצועית אומר שאסור לגעת ולהזיק להם

דבורה ביטון:  להזיק להם זה להזיק לעוד 200 עובדים, להזיק להם זה לסגור את המפעל ואז המוצר יעלה הרבה יותר

דבורה ביטון:  אני מבקשת, אדוני, לעשות את הכל כדי לתת למפעל להמשיך להתנהל ולהחזיק את העובדים

משה גפני: האוצר, בקשה

מיכה גולדמן: 	כחלק מהמאבק ביוקר המחייה אנחנו פועלים במשרד האוצר להפחתת מכסים, בדגש על מוצרי צריכה, על מנת להוזיל את המחיר בקצה לצרכן

מיכה גולדמן:  יש פה שלושה סוגים של שמנים: שמן חמניות, שמן קנולה ושמן סויה

מיכה גולדמן:  בעקבות פניית המפעל, ולאור מועד פקיעת תוקף הצו הקודם בסוף חודש מאי, הוחלט להאריך את הפחתת המכס על שמן חמניות ושמן קנולה לשנתיים במקום לחמש שנים

מיכה גולדמן:  שמן הסויה נמצא עדיין בבדיקה

משה גפני: השר יודע את מה שאתה אומר עכשיו?      

מיכה גולדמן: 	השר חתם על הפחתת המכס לשמן חמניות ושמן קנולה

משה גפני: 	הוא יודע שעובדים יפוטרו?     

ינון אזולאי: איזה שמן הוחרג?         

מיכאל ביטון: קרעי אמר שהוא לא יודע

מיכה גולדמן: השינוי הוא שנתיים במקום חמש שנים על שמן חמניות ושמן קנולה

ינון אזולאי: המפעל ביקש להחריג את הסויה, נכון?      

מיכה גולדמן: על שמן החמניות ועל שמן קנולה הופחת המכס במאי שעבר

טל שמעון: הוא הוחרג באוגוסט 2022 בהוראת שעה של ליברמן

טל שמעון:  עכשיו חתמתם על זה סופית

צביקה כהן: 	תוצר הלוואי של המפעל הזה זה כוספת סויה

צביקה כהן:  כוספת סויה זה מאכל לבהמות, זה המספוא היחיד שמגיע מישראל - כל השאר מגיע מחו"ל

צביקה כהן:  ראינו מה קרה בקורונה

צביקה כהן:  רצנו אחרי כוספאות בקורונה כי לא היה, לכן טוב שתהיה לנו כוספא ישראלית

צביקה כהן:  גם שר החקלאות וגם המנכ"ל פנו לשר האוצר על מנת שלא יוריד את המכס על שמן סויה

צביקה כהן:  קיבלתי הודעה שבמשך חודש הם מקפיאים את זה על מנת לחשוב על זה

צביקה כהן:  אני מקווה שאחרי הדיון הזה הם יחשבו שצריך להשאיר את ה-4

צביקה כהן: 2% כקבוע

צביקה כהן:  לשמן המתחרה שלהם, שזה חמניות וקנולה, הייתה הוראת שעה עד סוף מאי בפטור ממכס, כאשר בשבוע שעבר שר האוצר חתם על המשך הוראת השעה לשנתיים

משה גפני: 	זה צו שליברמן עשה אותו?     

צביקה כהן: 	כן, ושר האוצר הנוכחי האריך אותו בשנתיים

משה גפני: מה זה "בשנתיים"? המפעל לא יהיה קיים בעוד שנתיים

משה גפני:  אני מבקש שיודיעו לשר שזאת תמונת המצב ושאנחנו דורשים בכל תוקף שהוא לא יחתום ויבדוק את העניין

משה גפני:  אם בכל זאת תעשו את זה, תהיה לכם בעיה עם הוועדה הזאת כי אולי תחסכו פה קצת כסף אבל תפסידו במקומות אחרים

ינון אזולאי: זה נכון שאם לא חותמים על הצו ומחזירים את המצב לקדמותו אז יהיה מכס, אבל המכס הזה זה לא מה שיוסיף ליוקר המחייה כי בסופו של דבר מדובר בארבע אגורות למנת פלאפל

ינון אזולאי:  מצד שני, אם את כל אותם מאות עובדים נפטר, זה יעלה יותר ממנת פלאפל ביום

ינון אזולאי:  אני יודע שהבקשה שלכם הייתה על הסויה והוא הוחרג

טל שמעון: לחודש

ינון אזולאי: אני אומר לך שזה יוחרג ליותר מחודש, כי אין כזה דבר שמחריגים לחודש

ינון אזולאי:  זה יוחרג לגמרי

ינון אזולאי:  האם זה פותר לכם את הבעיה?     

טל שמעון: לא

ינון אזולאי: האם כשמחריגים את הסויה סיימנו את הסיפור, הכל בסדר איתכם, או שאתה אומר לי שצריך גם את התירס?       

טל שמעון: 	איבדנו את השוק של המרגרינה

טל שמעון:  המרגרינה מביאה קנולה וחמנייה מייבוא, כאשר המחיר של הקנולה והחמנייה הוא 70,80 דולר לטון מתחת

טל שמעון:  המכס משפיע כך שהם נוטים לכיוון השמנים התחליפיים

טל שמעון:  אותו דבר גם במנת פלאפל – לא לוקחים את השמן כחול לבן, לוקחים את השמן מייבוא

טל שמעון:  אותו דבר במיונז

ינון אזולאי: אתה מספר לנו על  מה שנעשה לגבי המרגרינה והמיונז, אבל אני אז הייתי באופוזיציה

ינון אזולאי:  לא אהבתי אז הרבה דברים שעשה שר האוצר

ינון אזולאי:  אם הסויה מוחרגת - -     

טל שמעון: הסויה כבר מוחרגת

טל שמעון:  על הסויה כבר יש מכס

טל שמעון:  אנחנו מדברים על הקנולה ועל החמנייה

משה גפני: אם הסויה תוחרג באופן קבוע לכמה שנים, האם זה פותר את הבעיה?     

טל שמעון: זה לא פותר את הבעיה

משה גפני: למה?     

טל שמעון: בגלל התחליפיות הכל כך גבוהה בין השמנים

טל שמעון:  קנולה וחמנייה זה אותו מוצר

טל שמעון:  המספר האבסולוטי של הקנולה יותר נמוך בגלל המכס, לכן אתה מפסיד כסף, לכן אתה סוגר את המפעל

משה גפני: מה הבקשה שלכם?     

טל שמעון: הבקשה שלנו היא לעשות מה שקורה באירופה

טל שמעון:  ערב הסעודית וירדן משקיעות עכשיו במפעלים כמו שפה, רק שפה אנחנו במגמה אחרת

טל שמעון:  דרך אגב, היו פה שבעה מפעלים שכולם נסגרו

טל שמעון:  עץ הזית נסגר, מילומור נסגר, אוליבקס נסגר, יצהר שכולנו אהבנו נסגר

טל שמעון:  אנחנו המפעל האחרון

משה גפני: מה הבקשה שלכם?      

טל שמעון: לשמור על מכסים של ה-4% שיש על החמנייה והקנולה באריזות הגדולות ולהפחית באריזות הקטנות, זאת כדי שנוכל להמשיך ולהשקיע, להמשיך את הדבר היפה הזה שעשינו מ-1961

מיכה גולדמן: בין המדינות באירופה אין מכסים

מיכה גולדמן:  אם אתה רוצה להביא שמן מספרד לגרמניה אין מכס

טל שמעון: זה לא נכון

מיכה גולדמן: מדינת אי כמו יפן מייבאת 48% מספרד ואין מכס

מיכה גולדמן:  אם נעלה את המכסים על שני השמנים שכבר כרגע הם ללא מכס, זה יתגלגל בסופו של דבר לצרכן

ינון אזולאי: גם אם אתה עושה את זה רק למעל חמישה ליטר?     

טל שמעון: זה 0

טל שמעון: 4% על מנת פלאפל

מיכה גולדמן: אני לא מכיר את הבדיקה הספציפית על מנת פלאפל, אבל אני כן יודע להגיד ששמן הסויה מופיע במגוון רחב של מוצרים בקצה

מיכה גולדמן:  השמן פוגש אותנו במחיר הסופי לצרכן, אם זה בדברים מטוגנים, אם זה במרגרינה, במיונז, בטונה, במאפים, ברטבים

מיכה גולדמן:  יש פה רשימה גדולה של מוצרים שהמחיר שלהם מתגלגל בסופו של דבר לצרכן

מיכה גולדמן:  אם אנחנו מסירים את המכס הזה, אנחנו יוצרים איזון בין תמיכה בתעשייה המקומית לבין יוקר המחייה

משה גפני: משרד הכלכלה, בקשה

יפעת ענבר: עמדת המשרד היא שיש להגן על המפעל בכל הקשור לשמן סויה

יפעת ענבר:  מדובר במפעל יחיד שפועל על נתח רווחים נמוך וביטול המכס מהווה סכנה ממשית להישרדותו

יפעת ענבר:  הוא מייצר שמן סויה וכוספא שכמעט ואינו נרכש על ידי הצרכן אלא משמש בעיקר לתעשיית המזון

יפעת ענבר:  להפחתת המכס תהיה השפעה נמוכה על המחיר לצרכן

יפעת ענבר:  מדובר על מוצר חיוני לביטחון המזון ולעצמאות הייצור של תעשיית המזון בישראל

ינון אזולאי: מה תעני על התחליפי?     

יפעת ענבר: העמדה ניתנה לגבי שמן הסויה בלבד

ינון אזולאי: אנחנו מבקשים לבדוק גם את התחליפי

יפעת ענבר: אנחנו נחזור עם עמדת המשרד

יונתן מישרקי: יש פה מוצר, כפי ששמענו, שהאיכות הישראלית שלו מיוחדת

יונתן מישרקי:  יש פה גם אלמנט של תוצרת כחול-לבן

יונתן מישרקי:  ברגע שאתה שולח 200 עובדים הביתה יש משמעות ליוקר המחייה כלפיהם

יונתן מישרקי:  כשאתה מקזז את האפס נקודה אפס משהו שיעלה המחיר לצרכן מהפיטורים של העובדים, אתה מגיע להפסד גדול

יונתן מישרקי:  אנחנו מבינים שקנולה וחמנייה מהווים תחליף לסויה, לכן אנחנו מבקשים להחזיר את המכס על השמנים האלה

ליאור כוכבי: בשלוש השנים האחרונות חלו תמורות מאוד משמעותיות

ליאור כוכבי:  עם התפרצות הקורונה והמלחמה בין רוסיה לאוקראינה חלו תמורות דרמטיות בעולם ביטחון המזון, אנחנו רואים שעוד ועוד מדינות מחזקות את הייצור המקומי של מוצרי מזון בסיסיים

ליאור כוכבי:  כבר היום, כמו שטל אמר, גם איחוד האמירויות, גם סעודיה, גם ירדן מקימות מפעלי שמן צמחי בשטחן - ההיפך ממה שקורה בישראל

ליאור כוכבי:  רק לפני שנה הודו, מצרים, מלזיה, ארגנטינה, קוסובו, סרביה ותורכיה אסרו על ייצוא מוצרי מזון עד סוף 2022 בעקבות המלחמה באוקראינה

ליאור כוכבי:  אנחנו מבינים שבשעת משבר כל מדינה לעצמה

ליאור כוכבי:  אנחנו צריכים לבחון מה נעשה במקרה שאין לנו מפעל אסטרטגי כמו סולבר

ליאור כוכבי:  התאחדות התעשיינים לא מתנגדת באופן כללי להפחתת מכסים, אבל כאשר אנחנו דנים במכס שעלול להקריס מפעל מזון בישראל, אנחנו צריכים לקחת בחשבון את כלל ההשלכות בכובד ראש

ליאור כוכבי:  בבואנו לדון על עתיד מפעל סולבר אנחנו צריכים לשים על כף המאזניים את כלל השיקולים וההשלכות הנגזרות מסכנת סגירת המפעל האחרון שמייצר שמן צמחי, אנחנו צריכים לקחת בחשבון את איבוד השליטה של מדינת ישראל על אחד מחומרי הגלם החשובים והקריטיים לתעשיית המזון המקומית

ישראל בלוך: 	אני רוצה לחדד פה דבר שעלה לא מספיק חזק

ישראל בלוך:  בתחילת המלחמה באוקראינה הפסיקו לייבא גרעינים למדינת ישראל והיה קושי אדיר להאכיל את הפרות

ישראל בלוך:  אמנם אתם לא הרגשתם את זה, אבל אנחנו הרגשנו את זה טוב

ישראל בלוך:  אחד הדברים שנשארו יציבים זה הכוספת סויה, שזה מרכיב די עיקרי במזון של הפרות

ישראל בלוך:  יש פה מחסן חירום גדול מאוד ששימש אותנו בתקופה הזאת

ישראל בלוך:  אם המפעל הזה ייסגר, בפעם הבאה זה לא יהיה

רן נפתלי יערי: כתוצאה מייצור השמן הצמחי יש חומרי לוואי שזה הכוספת סויה וקליפות הסויה

רן נפתלי יערי:  אנחנו רוצים שלא ייסגר ספק של כוספת סויה וקליפות סויה

רן נפתלי יערי:  סגירת ספק של כוספת סויה מקטינה את התחרות בשוק הסויה

רן נפתלי יערי:  היום זה נשלט על ידי יבואנים

רן נפתלי יערי:  אצל סולבר זה מוצר לוואי, לכן הם מחויבים למכור אצלנו כי אחרת הם ייתקעו עם סחורה

משה גפני: 	מה עשיתם כששר האוצר הקודם חתם על הורדת המכסים?     

רן נפתלי יערי: הוא חתם על השמן, לא על הכוספא

אילנה דרור: כששר האוצר חתם על המכלול של הרפורמה זה היה על מכלול של דברים, לא על הדבר הנקודתי פה

אילנה דרור:  הנקודה עליה הוא חותם עכשיו שכתוצאה ממנה עשוי להיסגר המפעל תשפיע באופן ישיר גם על מחיר הפטם, גם על מחיר המטרה של החלב

אילנה דרור:  אלו יהיו ההשלכות הישירות

אילנה דרור:  זה לא כמו שהיה בעבר

אילנה דרור:  המפעל הזה עכשיו בסכנת סגירה

משה גפני: 	שר האוצר הקודם חתם גם על הנושא הזה

אילנה דרור: אבל המפעל לא היה בסכנת סגירה כמו שהוא עכשיו

משה גפני: 	למה? מה ההבדל? מה היה?     

טל שמעון: הרווחיות מאותה נקודה נשחקה והצטמקה

טל שמעון:  במאי הקרוב הרווחיות עדיין מאוזנת, אבל ביולי היא תהיה שלילית

משה גפני: יש לי ויכוח עם שר האוצר לגבי הנושא של הפחתת המכסים בכל הנושא של החקלאות ובנושאים רבים אחרים

משה גפני:  שר האוצר רוצה להוזיל את יוקר המחייה, אבל כדי להוזיל את יוקר המחייה לא צריך להסיר מכסים, המדינה צריכה לסבסד דברים, ועל זה יש לנו ויכוח

משה גפני:  המקרה הזה של סולבר הוא המקרה שבוויכוח עם שר האוצר אנחנו צודקים

משה גפני:  הנה המקרה שבו אם הוא יפחית את המכס המחיר לא ירד אלא יגרום לפיטורי עובדים, יגרום לכך שהמפעל יהיה סגור ולכך שבשעה שיש שעת חירום במדינות רבות בעולם לא נוכל לספק את המזון של הפרות או של כל מה שנלווה לעניין הזה

משה גפני:  התהליך הזה הוא תהליך לא נכון, יגרום נזק בל יתואר

משה גפני:  כשדיברתי עם שר האוצר הבנתי ממנו שהוא לא הולך לחתום

משה גפני:  פה בדיון נאמר אחרת

משה גפני:  אנחנו לא מסיימים את הדיון הזה בסויה, מכיוון שגם אם הוא לא יחתום על הסויה יש לנו בעיה עם החמניות, יש לנו בעיה עם הקנולה

משה גפני:  התוצאה תהיה כזאת שבסופו של דבר המפעל ייסגר וזה לא יפחית את יוקר המחייה

משה גפני:  אני מבקש שנקבל החלטה לפנות לשר האוצר

מיכה גולדמן: המכס היה אפס ממאי קודם

מיכה גולדמן:  הצו שהוא חתם עליו הוא המשך - -     

ינון אזולאי: של כמה ליטרים?       

מיכה גולדמן: מעל חמישה ליטרים

ינון אזולאי: ומה מתחת לחמישה ליטרים? מה שפוגע בהם זה מה שמעל חמישה ליטרים

משה גפני: בקדנציה הקודמת, ואמרנו את זה כל הזמן, הייתה מציאות שעלה יוקר המחייה בשורה ארוכה של נושאים

משה גפני:  הפתרון הקל ביותר שהיה אז למשרד האוצר היה להוריד את המכס כדי שיגיעו לכאן מוצרים מחו"ל

משה גפני:  אם לא היינו מדברים המכס היה מופחת על הכל ולא הייתה חקלאות בארץ

משה גפני:  אתם במשרד האוצר לא מבינים בכלכלה, אתם מבינים בלשמור על כסף

ינון אזולאי: השר לא מודע לעניין של מה שקורה עם כל העובדים האלה

ינון אזולאי:  הוא חשב שמדובר רק בסויה

ינון אזולאי:  מישהו פה הטעה אותו

משה גפני: אנחנו דורשים להחזיר את המכס חזרה על הקנולה, על החמנייה ועל הסויה

משה גפני:  מדובר על מפעל שומר שבת

משה גפני:  שידע שר האוצר שהוא גורם לכך שהמפעל הזה ייסגר

משה גפני:  אני חבר של שר האוצר, אני תומך בו, הכל בסדר, אבל הוא לא יכול לעשות את הדבר הזה

משה גפני:  אנחנו פונים ומבקשים לבחון את כל הנושא הזה מחדש

אליהו דלל: כשבאים לבטל מכסים, וגם אני ליבראלי, גם אני ניהלתי מפעלים ויודע מה זה לפתוח את הכל, עדיין צריך לעשות עבודה כי יש מוצרי יסוד, יש כאלה נמצאים ליד הגבול, יש את העניין של שבת

אליהו דלל:  אי אפשר לפתוח הכל, צריך לראות מה כן ומה לא

אליהו דלל:  מבחינתי תטיל מכס של 200% על אננס, אבל על עגבניות - -      

אימאן ח'טיב יאסין: למה? הוא בריא, הוא מוציא רעלים מהגוף

אימאן ח'טיב יאסין:  למה צריך שהוא יהיה עוד יותר יקר?     

אליהו דלל: אז לא אננס

אליהו דלל:  לחקלאות יש הרבה מאוד ערכים, בין היתר שמירה על קרקעות

אליהו דלל:  ניהלתי מפעל שהיה צריך להיסגר, את מפעל וולקן שבו הייתה תכנית החשיפה לפני 30 שנה, אבל אז באו ואמרו שזה יהיה בהדרגה

אליהו דלל:  מה עשינו? הבאנו מוצרים אחרים, פיתחנו מוצרים אחרים

אליהו דלל:  בסופו של דבר צריך לעשות את הדברים בחשיבה, בהבנה

אליהו דלל:  אני יכול להראות לכם דברים שבהם אין כמעט מכסים אבל המחיר הוא פי שניים ושלושה מאשר באירופה

אליהו דלל:  בזה צריך לטפל, בדברים האלה

אליהו דלל:  אסור לפגוע בעובדים

אליהו דלל:  אם העובדים האלה מחר בבוקר ילכו הביתה, הם יגיעו לקבל דמי אבטלה, יגיעו לרווחה

אליהו דלל:  אנא מכם, צריכים לעשות חשיבה

אליהו דלל:  אני מסכים שצריך להוריד את יוקר המחייה, זה בסדר, אבל לא לעשות את זה בצורה כזאת סוחפת מבלי להשקיע בזה מחשבה

אימאן ח'טיב יאסין: אני מסכימה עם כל מה שנאמר בקשר למוצרים היקרים

אימאן ח'טיב יאסין:  האם מדובר בכל השמנים או רק בסוג מסוים? יש עוד שמנים בשוק שהם בשימוש רחב, כמו שמן התירס ושמן הזית

אימאן ח'טיב יאסין:  שמן התירס הוא הכי נפוץ אצלנו, כי אנשים לא יכולים להרשות לעצמם את שמן הקנולה שהוא מאוד יקר יחסית לשמנים האחרים

צביקה כהן: השמן זית נמצא ברפורמה החקלאית ויש עליו הסכמה מסודרת – היא עוד לא קורית - לפיה המכס ממשיך לרדת והחקלאים מקבלים תמיכה ישירה

צביקה כהן:  מכיוון שאנחנו לא סגורים על כל הרפורמה, גם הפתרון הזה לא סגור

משה גפני: 	מה לגבי שמן תירס?     

צביקה כהן: לגבי שמן תירס אני לא יודע

שמעון בר קמא: כל השמנים האחרים הם באריזות קטנות עד חמישה קילו

שמעון בר קמא:  עליהם אין מכס

אימאן ח'טיב יאסין: אבל מוכרים את זה בקרטונים

ינון אזולאי: זה בבקבוקים של ליטר כל אחד

אימאן ח'טיב יאסין: עדיין המחיר של זה קפץ

ינון אזולאי: מה שאומר שהורדת המכס לא עזרה למחיר לרדת

טל שמעון: מה קורה באירופה? נותנים לחברות להשקיע בפריון והן מתמודדות

ינון אזולאי: מה שקורה פה זה שכשיוצאות החברות מהארץ השוק נהיה חופשי, מעלים את המחירים כמה שרוצים והיבואנים נעשים יותר גדולים

משה גפני: מה שהתברר זה שהמחירים לא יורדים, ואני יודע את זה מדיונים אחרים שהיו פה לפני כמה שנים לגבי הנושא של סטארקיסט שהמחיר לא ירד אלא עלה

משה גפני:  מה שאומרת חברת הכנסת אימאן ח'טיב לגבי הנושא של שמן תירס הוא נכון לחלוטין

אימאן ח'טיב יאסין: זה עלה ב-100%

אימאן ח'טיב יאסין:  מ-120 שקל לקרטון זה עלה ל-220 שקל

משה גפני: בסופו של דבר מי שמרוויח מזה הם היבואנים, מי שמרוויח מזה הם אותם אלה שמעלים פה את המחירים ואין מי שיכול להתמודד מולם

משה גפני:  אנחנו דורשים להחזיר את המכס חזרה

משה גפני:  המציאות הזאת של הפחתת המכס לא מפחיתה את יוקר המחייה, היא רק גורמת נזק

משה גפני:  סגירת המפעל ופיטורי העובדים זה דבר שאנחנו לא יכולים לעבור עליו לסדר היום

משה גפני:  לדעתי אתם מכשילים את שר האוצר, אתם לא אומרים לו את המציאות שאנחנו חיים בה

משה גפני:  אדוני נציג האוצר, אני מבקש שתאמר לשר את תמונת המצב העובדתית

משה גפני:  תמונת המצב העובדתית היא שהעובדים יפוטרו, המפעל ייסגר והמחיר יעלה

משה גפני:  זה קרה בדברים אחרים ויקרה גם פה

משה גפני:  אני רוצה לדעת את התשובה של השר ולדעת את ההתנהלות הכוללת שתהיה על כל מיני דברים שאתם מביאים לכאן

משה גפני:  המפעל הזה לא ייסגר

אליהו דלל: אסור שייסגר

משה גפני: לפחות לתת פרק זמן של שנה, שנתיים על מנת שנדע מה קורה עם העניין הזה

משה גפני:  אם זה היה בסדר הייתי תומך בזה, ואם זה היה מוזיל מחירים והיה פתרון לעובדים הייתי תומך בזה גם אם זה שר האוצר הקודם, אבל זה לא

משה גפני:  אני אומר את זה גם על שר האוצר הנוכחי שאני תומך בו

רוסטיסלב כץ: אני מודה לכם בשם כל עובדי המפעל שנתתם לנו את ההזדמנות לדבר פה בוועדה

רוסטיסלב כץ:  גם לנו חשוב להוזיל את יוקר המחייה, אבל אם 200 עובדים הולכים הביתה לא יהיה לנו איך לקנות

רוסטיסלב כץ:  אנחנו קודם צריכים ללכת לעבוד בשביל שיהיה לנו איך לקנות בסופר

משה גפני: כמה שנים אתה עובד?     

רוסטיסלב כץ: 	20 שנה

רוסטיסלב כץ:  התחלתי לפני 20 שנה בתור מלגזן

רוסטיסלב כץ:  היום אני מנהל יחידת ייצור של זיכוך השמן בעיקר

טל שמעון: 20 שנה זה צעיר

טל שמעון:  יש לנו 30,40 ו-50

רוסטיסלב כץ: אנחנו מנסים להשאיר את כל העובדים במפעל

רוסטיסלב כץ:  אם 200 עובדים ילכו הביתה, רובם הגדול לא יחזרו למעגל העבודה כי הם מעל גיל 50

רוסטיסלב כץ:  אני קורא לכם לפעול מול האוצר על מנת שיקשיבו להצעה של המפעל להוריד את המכס על האריזות הקטנות ולהשאיר את המכס שהיה על כל השאר

רוסטיסלב כץ:  גם איכות השמן שמגיע מחו"ל, כמו שכבר דיברו פה, הוא פחות מפוקח, אף אחד לא יודע איפה עשו אותו, איך עשו ולמה עשו

משה גפני: 	אנחנו מבקשים להמשיך את ההחרגה על הסויה, לא לשנות את זה

משה גפני:  אנחנו מבקשים להעלות את המכס על האריזות הגדולות של שמן קנולה וחמניות

משה גפני:  אני חושב ששר האוצר, כפי שאמרתי קודם, לא מודע לכל הפרטים בעניין הזה

משה גפני:  זאת העמדה שלנו שאנחנו מבקשים שהוא יתחשב בה

משה גפני:  מדובר כאן על עובדים, מדובר כאן על מפעל, מדובר על תהליך שבסופו של דבר, גם במקרה הספציפי הזה, לא יוזיל את יוקר המחייה, לא יפתור את הבעיה ששר האוצר מתכוון אליה

משה גפני:  נציג האוצר, אני מבקש בתוך ארבעה ימים לתת לנו תשובה מה עמדתכם, האם אתם משנים אותה, לא משנים אותה

משה גפני:  אם לא, נקיים דיון נוסף

אליהו דלל: 	תוזילו את המים, את החשמל

משה גפני: 	משרד הכלכלה, תדעו שאם לא מעלים את המכס חזרה על האריזות הגדולות של שמן קנולה ושמן חמניות לא פתרנו את הבעיה

משה גפני:  שמן סויה לבד לא פותר את הבעיה

משה גפני:  אני מבקש תשובה

ינון אזולאי: שיביאו את חוות הדעת שלהם

משה גפני: כן

משה גפני:  אני מבקש תשובה בתוך אותם ימים

משה גפני:  תודה רבה, אני מודה לכולם